Relectio De Poenitentia Habita In Academia Salmanticensis, Anno M.D.XLVIII., "Huic ego quæ ſtioni, quoniã alio loco opportunius diſ ſeretu…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Huic ego quæ ſtioni, quoniam alio loco opportunius diſ ſeretur, solum dabo quod ad præsentem locum ſatis eſt: negando primi argumenti consequentiam. Nec enim eſt ſimilis ratio de præcepto confessionis & baptiſmi: ac de præcepto reddendi vota, & seruandi iuramenta, quia baptizari, aut confiteri, ſalutis impedimentum afferre nemini poteſt, cum in his ſacramentis tota hominis ſalus conſiſtat: ſunt quippe ad ſalutem neceſ ſaria. Qua propter non expediebat, vt relinqueretur Eccleſiæ facultas in huiuſmodi præceptis diſpenſandi. At vota & iuramenta præ ſtare, nonnunquam vergit in ſalutis diſpendium: eo quòd homines ſunt ad iurandum, atque vouendum faciles, non habita ratione futurę incommoditatis. Quamobrem neceſ ſarium erat, vt eccleſia Chriſti poteſtatem haberet in voto & iuramento diſpenſandi: quæ ſcilicet, vincula ſubinde maioribus bonis poterant eſ ſe impedimento.